Diari Oficial de la Generalitat Valenciana


Sumari del DOGV 4577, del 01-09-2003 (2003/9352)

Informació pública de la convocatòria per a cobrir per concurs-oposició, amb personal laboral, fix una plaça de director esportiu.
----------------------------------------------------------------------------------------------------------------------------------

### Dades del document

Número de DOGV
:   4577

Data del DOGV
:   01-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9352


Data del document
:   09-07-2003

Organisme emissor
:   Ajuntament d'Elx

Tipus de document
:   Resolució

Descriptors 

:   * Elx
    * concurs administratiu
    * administració local
    * esport

Informació pública de la convocatòria per a cobrir per concurs-oposició, amb personal laboral, fix una plaça de director esportiu. [2003/9352]
  
En compliment de l'acord adoptat per la Comissió municipal de Govern de data 4 d'abril de 2003, es publica la convocatòria del concurs-oposició per cobrir amb personal laboral fix una plaça de director esportiu, segons les bases següents:
  
Base primera.. Objecte de la convocatòria
  
És objecte de la present convocatòria el proveïment mitjançant promoció interna i amb el caràcter de personal laboral fix, a través del sistema selectiu de concurs-oposició, d'una plaça de director esportiu, pertanyent a la Secció d'Esports de la plantilla de Personal Laboral i inclosa a l'Oferta d'Ocupació de 2003.
  
1.1. Publicitat de la convocatòria.
  
La convocatòria serà anunciada al Butlletí Oficial de la Província i al Diari Oficial de la Generalitat Valenciana. Es farà pública al tauler d'edictes de la Corporació.
  
Base segona. Condicions dels aspirants
  
Per a prendre part en l'oposició caldrà:
  
2.1. Tenir el títol de batxiller superior, BUP, Formació Professional de 2n Grau o equivalent, o trobar-se en condicions d'obtenir-lo a la data en què acabe el termini de presentació d'instància.
  
2.2. Tenir una antiguitat d'almenys dos anys en plaça d'animador esportiu de la Secció d'Esports, com a personal laboral fix i trobar-se en servici actiu en aquest ajuntament.
  
2.3. Equivalència de títols.
  
En el cas de titulacions obtingudes a l'estranger, caldrà posseir la credencial que n'acredite l'homologació.
  
Pertoca a l'autoritat acadèmica competent declarar l'equivalència de títols.
  
Base tercera. Instàncies
  
3.1. Presentació d'instàncies.
  
Les instàncies en què hom sol·licita prendre part en l'oposició hauran de ser adreçades al president de la Corporació. Caldrà presentar-les al Registre General d'aquesta durant el termini de vint dies naturals, comptador a partir de l'endemà de la publicació de la convocatòria al Diari Oficial de la Generalitat Valenciana.
  
Els opositors manifestaran en la instància que reuneixen tots i cascuns del requisits que s'exigeixen en la base segona, referits a la data en què finalitze el termini de presentació d'instàncies.
  
Així mateix, hi relacionaran els mèrits que al·leguen, els documents acreditatius dels quals hauran d'aportar els aspirants durant el termini de deu dies hàbils, comptador a partir que el Tribunal expose al públic la relació d'aspirants que superen tots els exercicis eliminatoris.
  
Les instàncies podran ser presentades també en la forma que determina l'article 38.4 de la Llei de Règim Jurídic de les Administracions públiques i del Procediment administratiu comú. En aquest cas, haurà d'estampar-se en la pròpia sol·licitud el segell del registre de l'organisme en què es presente o el segell de certificació postal de qualsevol oficina de correus.
  
3.2. Minusvàlids.
  
Els aspirants amb minusvalideses que sol·liciten adaptació de temps i mitjans a fi de realitzar l'exament, faran constar a la instància la condició que tenen de minusvàlids i la discapacitat que els afecta.
  
3.3 Taxes per drets d'examen.
  
En el moment de presentar la sol·licitud caldrà adjuntar-li el resguard d'haver ingressat al tresor municipal la quantitat de 10,90 euros en concepte de taxes per drets d'examen.
  
Aquestes taxes es faran efectives al compte denominat «Taxa inscripció proves selecció» de la Caixa d'Estalvis del Mediterrani situada a la Plaça de Baix núm. 11, de què és titular l'Ajuntament d'Elx i que té el codi d'identificació següent: 2090 0006 14 4413854152
  
Caldrà especificar en el document d'ingrés a quina prova selectiva correspon.
  
L'impagament dels drets d'examen, el fet de no aportar el justificant de l'ingrés o de no especificar a quina prova selectiva correspon implicarà l'exclusió de l'aspirant en la resolució per la qual s'aprova la relació d'aspirants admesos i exclosos.
  
Base quarta. Admissió d'aspirants
  
4.1. Relació d'aspirants.
  
En el termini màxim d'un mes, comptador de la data de finalització del termini previst en la convocatòria per a presentació d'instàncies, es faran públics al Butlletí Oficial de la Província el lloc on es troba exposada la llista d'admesos i exclosos, així com la data, hora i local de celebració de les proves. Durant el deu dies hàbils següents a l'esmentada publicació al Butlletí, els interessats podran corregir els defectes que hagen originat les possibles exclusions, així com presentar al·legacions, que seran tingudes en compte en la resolució per la qual s'eleve a definitiva la resolució d'aspirants.
  
4.2. Seran causes d'exclusió, ultra les ja assenyalades:
  
- No reunir cap dels requisits a què es refereix la base segona.
  
- L'omissió de la firma en la sol·licitud.
  
- L'omissió en la sol·licitud del número de D.N.I.
  
Base cinquena. Tribunal qualificador
  
La seua composició serà fonamentalment tècnica. Els seus vocals hauran de tenir titulació o especialització iguals o superiors a les exigides per a l'accés a les places convocades. Estarà constituït de la forma següent:
  
5.1. Composició.
  
President:
  
- El de la corporació o membre d'aquesta en qui delegue.
  
Vocals:
  
- Un representant de l'administració del Consell de la Comunitat Valenciana.
  
- Un regidor del Partit Popular.
  
- Tres tècnics de l'Àrea Sociocultural.
  
- Un representant del Servei de Recursos Humans.
  
- Un representant dels treballadors, de categoria igual o superior a les places convocades, a proposta de la representació sindical..
  
Secretari:
  
- El de la corporació o funcionari en qui delegue.
  
5.2. Suplents.
  
El Tribunal quedarà integrat pels suplents respectius, els quals, simultàniament amb els titulars, hauran de ser designats per al secretari i les vocalies d'aquest no delegables.
  
5.3. Designació i publicitat.
  
La designació dels membres del Tribunal i dels seus assessors es farà pública al Butlletí Oficial de la Província i al tauler d'edictes de la Corporació.
  
La publicació de la seua composició nominal es verificarà almenys un mes ans del començ de la celebració de les proves.
  
5.4. Constitució i actuació.
  
El Tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
5.5. Assessors tècnics.
  
Quan la naturalesa de les proves així ho requeresca, podran designar-se assessors especialistes que col·laboraran amb el Tribunal exercint llur respectiva especialitat tècnica.
  
5.6. Abstencions i recusacions.
  
Hauran d'abstenir-se de formar part dels òrgans de selecció de personal, cosa que caldrà notificar a l'Alcaldia:
  
- Els qui en els cinc anys anteriors a la publicació de la convocatòria haguessen realitzat treballs de preparació d'aspirants a proves selectives d'accés a l'administració pública.
  
- Els qui es troben inclosos en algun dels supòsits a què es refereix l'article 28.2 de la Llei 30/92.
  
Així mateix, els aspirants podran recusar-los en la forma prevista a l'article 21 de l'esmentada Llei.
  
5.7. De l'absència del president.
  
Si un cop constituït el Tribunal i iniciada la sessió se n'absentàs el president, aquest haurà de designar d'entre els vocals concurrents el qui el substituirà durant la seua absència, que podrà ser, en primer lloc, un regidor ?si n'hi hagués- i, si no, el vocal de major edat.
  
5.8. Actes.
  
De cada sessió el secretari n'estendrà una acta on farà constar les qualificacions dels exercicis i també les incidències i les votacions que s'hi produiran. Les actes, numerades i rubricades, constituiran l'expedient que reflectirà el procés selectiu dut a terme.
  
Base sisena. Començament i desenvolupament de les proves
  
6.1. Actuació dels aspirants.
  
L'ordre d'actuació dels aspirants, segons sorteig efectuat a tal fi, per als exercicis que no puguen ser realitzats conjuntament, s'iniciarà per aquells aspirants el primer cognom dels quals comença per la lletra «F».
  
L'aspirant acudirà a les proves provist del DNI perquè, en qualsevol moment de la realització de l'exercici, puga ser comprovada la seua identitat i, en el cas dels estrangers, document del seu país d'origen on s'acreditarà la seua identitat.
  
L'aspirant quedarà decaigut en el seu dret a prendre part en les proves si acudeix als llocs de celebració quan ja s'hagen iniciat aquelles o per la inassistència a aquestes, tot i que això es dega a causes justificades. Tractant-se de proves de caràcter individual i successiu, el Tribunal podrà apreciar les causes al·legades i admetre l'aspirant, sempre i quan aquestes proves no hagen finalitzat i l'admissió no menyscabe el principi d'igualtat.
  
6.2. Dates d'examen.
  
Un mes ans de començar els exercicis es faran públics al Butlletí Oficial de la Província el dia, l'hora i el local en què hauran de celebrar-se.
  
Al final de cada exercici el Tribunal farà saber als opositors el lloc i el moment d'iniciació del següent amb, si més no, dotze hores d'antelació al començ d'aquest, si es tracta del mateix exercici, o de quaranta-huit hores si es tracta d'un nou exercici.
  
Entre la finalització d'un exercici i el començ del successiu no podrà transcórrer un període inferior a setanta-dues hores ni superior a quaranta-cinc dies naturals.
  
Podran ser modificats aquests terminis, estant-hi d'acord el Tribunal, si la totalitat dels aspirants concurrents presta per escrit el seu consentiment.
  
Base setena. Prova selectiva
  
Constarà de Fase d'Oposició i Fase de Concurs.
  
7.1. Fase d'oposició
  
Els exercicis de l'oposició seran els següents, amb el caràcter i contingut que s'assenyala:
  
7.1.1. Primer. Teòric, obligatori, eliminatori i qualificable de 0 a 10 punts.
  
Resolució d'un qüestionari de 100 preguntes amb 4 opcions de resposta cascuna d'elles, de les quals només una serà vàlida, de dificultat adequada a la categoria de la plaça, sobre el contingut del conjunt del temari de l'Annex I, que consta al final de la convocatòria i sobre les funcions del lloc (Annex II).
  
Seran penalitzades les respostes errònies.
  
El qüestionari podrà contenir, ultra això, preguntes de reserva a les quals els aspirants hauran de respondre, perquè siguen valorades en substitució de les que, eventualment, el Tribunal declaràs invalidades per causes justificades.
  
7.1.2. Segon. Teòric, obligatori, eliminatori i qualificable de 0 a 10 punts.
  
Desenvolupament per escrit de dos temes, triats a l'atzar, dels compresos en la part de matèria específica, del programa de l'Annex I de la convocatòria. Queden exclosos els números 29, 30, 31 i 32.
  
7.1.3. Tercer. Pràctic, obligatori, eliminatori i qualificable de 0 a 10 punts.
  
Realització d'un o més supòsits pràctics relacionats amb les funcions pròpies del lloc de treball (Annex II de la convocatòria).
  
7.1.4. Quart. Valencià. Obligatori, no eliminatori i qualificable de 0 a 1 punt.
  
Demostrar coneixements orals de valencià de nivell elemental.
  
7.2 Fase de concurs
  
Els mèrits al·legats seran valorats d'acord amb el barem següent:
  
7.2.1 Experiència professional
  
\*Antiguitat.Fins un màxim de 4,50 punts.
  
Per cada anys de servici en actiu a les distintes administracions públiues, en qualsevol plaça o categoria: 0,20 punts
  
7.2.2. Formació professional
  
\*Cursos de formació i perfeccionament genèrics.
  
Màxim: 2,00 punts.
  
Cursos de caràcter general o sectorial que, tenint per objecte la formació en alguna de les àrees de coneixement o d'actuació de l'administració, no tinguen cap relació directa amb les funcions del lloc:
  
\*De 100 o més hores 2,00 punts
  
\*De 75 o més hores 1,50 punts.
  
\*De 50 o més hores 1,00 punt
  
\*De 25 o més hores 0,50 punts.
  
\*De 15 o més hores 0,20 punts
  
7.2.3. Aptituts per al lloc convocat
  
a) Valoració del treball desenvolupat. Màxim: 4,50 punts.
  
Per l'exercici de llocs de treball d'animador esportiu en qualsevol administració pública, per cada any: 0,50 punts
  
b) Cursos de formació i perfeccionament específics.
  
Màxim: 3 punts.
  
Cursos de formació i perfeccionament de caràcter sectorial directament relacionats amb les comeses del lloc:
  
\*De 100 o més hores 2,50 punts
  
\*De 75 o més hores 2,00 punts
  
\*De 50 o més hores 1,50 punts
  
\*De 25 o més hores 1,00 punt
  
\*De 15 o més hores 0,50 punts
  
7.3 Minusvalideses
  
Als aspirants amb minusvalideses que ho sol·liciten motivadament en la instància per la qual demanen prendre part en la convocatòria, el Tribunal els facilitarà les adaptacions possibles de temps i mitjans per a la realització de les proves. A tal efecte, assenyalaran també en la instància el tipus d'adaptacions que necessitent que, en cap dels casos, no menyscabaran els nivells de coneixemetns exigibles per a superar les proves.
  
7.4. Anonimat
  
En la realització dels exercicis escrits, sempre que siga possible, caldrà garantir l'anonimat dels aspirants.
  
Base huitena. Qualificació de les proves selectives
  
8.1. Fase d'Oposició.
  
8.1.1 Calificació.
  
Els membres del Tribunal qualificaran els exercicis eliminatoris amb puntuació de 0 a 10 punts els quatre primers exercicis. Seran eliminats els aspirants que no assolesquen un mínim de 5 punts en cascun d'ells. El quart exercici és obligatori i qualificable i de 0 a 1 punt.
  
Les qualificacions seran adoptades sumant les atorgades pels distints membres del Tribunal i dividint el total pel nombre d'assistents d'aquell. S'hi negligiran les dues puntuacions extremes ?la major i la menor- de les concedides o, si escau, una de les que apareguen repetides com a tals i això quan disten de més de dos punts de la més propera.
  
8.1.2. Publicitat.
  
Les qualificacions de cada exercici es faran públiques al tauler d'edictes del Servei de Recursos Humans el mateix dia en què siguen acordades.
  
8.2. Fase de concurs.
  
8.2.1. Qualificació.
  
El Tribunal qualificarà els mèrits al·legats i acreditats per cada aspirant, sempre que s'hagen contret amb anterioritat a la dataen què finalitze el termini de presentació d'instàncies. Caldrà aplicar estrictament els que consten a la base setena i les valoracions que s'hi assenyalen, sense que el conjunt de les qualificacions d'aquesta fase puga depassar el límit de 14 punts.
  
8.2.2. Acreditació de mèrits i presentació de justificants.
  
Durant el termini de deu dies hàbils, comptador a partir de la publicació feta pel Tribunal de la relació de tots els aspirants que hagen superat la totalitat dels exercicis eliminatoris, caldrà aportar els justificants dels mèrits que s'al·leguen en les sol·licituds respectives.
  
Els mèrits al·legats pels aspirants s'acreditaran a travésde títols, certificacions o diplomes, mitjançant originals o bé amb documentació acarada i compulsada.
  
En qualsevol moment del procés de proveïment podran recaptar-se formalmentdels interessats els aclariments o, si escau, la documentació addicional que s'estime necessària per a la comprovació dels mèrits, requisits o dades al·legats, així com aquells que es consideren pertinents per a una valoració correcta.
  
8.2.3. Antiguitat.
  
L'antiguitat s'al·legarà en la sol·licitud. No caldrà acreditar, però, la que conste en l'expedient personal. En canvi, s'haurà de justificar aquella de la qual no es tinga constància als antecedents que són al Servei de Recursos Humans.
  
En la valoració de l'antiguitat s'hi negligiran les fraccions de temps inferiors al mes.
  
No seran computats els servicis prestats simultàniament amb d'altres ja al·legats.
  
8.2.4. Cursos.
  
La realització de cursos s'acreditaràa través de certificats o diplomes. Només podran valorar-se si foren organitzats o convocats per la Universitat, Instituts o Escoles Oficials de Formació de Funcionaris. o altres entitats o centres docents públics o privats, dels contemplats a la Llei Orgànica 8/1985, de 13 de juliol, reguladora del dret a l'educació, quan haguessen sigut homologats pels Instituts o Escoles Oficials de Formació de Funcionaris o per la Universitat.
  
Les activitats de naturalesa diferent als cursos, tals com ara jornades, taules redones, trobades, debats o anàlogues, no podran ser objecte de cap valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
8.3. Qualificació definitiva.
  
L'ordre de qualificació definitiva serà el resultant de la suma total de punts obtinguts en la fase de concurs i en la fase d'oposició.
  
8.4. Igualtat en la qualificació.
  
En cas d'empat hom acudirà per dirimir-lo a la major puntuació assolida en cascun dels exercicis, cosa que s'aplicarà successivament en l'ordre en què hagen estat realitzats. En un altre cas, decidiràla superior puntuació assolida en la fase de concurs, aparat de Cursos Específics, Cursos Genèrics i Antiguitat, aplicats successivamentper aquest ordre. Si persistís l'empat, es dirimirà atenent els cognoms dels aspirats afectats, per aplicació de l'ordre alfabètic, que s'iniciarà per la lletra ?F?.
  
Base novena. Relació d'aprovats, presentació de documents i nomenament
  
9.1. Relació d'aprovats i nomenament.
  
Finalitzada la qualificació dels concursants, el Tribunal publicarà la relació d'aprovats per ordre de puntuació. Aquests no podran depassar el nombre de places convocades. El Tribunal elevarà l'esmentada relació a la Presidència de la Corporació perquè autoritze la corresponent contractació. Remetrà alhora a aquesta autoritat l'acta de la darrera sessión, en què hauran de figurar tots els opositors que, havent superat totes les proves, ultrapassen el nombre de places convocades.
  
9.2. Presentació de documents.
  
Els opositors aprovats presentaran al Servei de Recursos Huamns d'aquest Excm. Ajuntament, durant el termini de vint dies naturals comptadors a partir de la publicació de la llista d'aprovats, els documents acreditatius de reunir les condicions que per tal de prendre part en les proves s'exigeixen en la base segona, que són:
  
9.2.1. Còpia autentificada (o fotocòpia que caldrà presentar acompanyada de l'original per a la seua compulsa) del títol de batxiller superior, BUP, FP 2 o equivalent. Si aquests documents s'expedeixen després de la data en què finalitza el termini de presentació d'instància, caldrà justificar el moment en què conclogueren els estudis.
  
En cas de titulacions obtingudes a l'estranger, caldrà presentar-ne la credencial de l'homologació.
  
9.2.2. Certificació acreditativa de tenir una antiguitat d'almenys dos anys com a animador esportiu de la Secció d'Esports, com a personal laboral fix, i de trobar-se en l'actualitat en servici actiu en aquest ajuntament.
  
9.3. Pèrdua del dret a la contractació.
  
Si dins del termini assenyalat i llevat de causes de força major, no presenten la documentació o presentant-la no reuneixen els requisits exigits o incorren en falsedat, no podran ser contractats. Quedaran anul·lades totes les seues actuacions, sense perjuí de la responsabilitat en què poguessen haver incorregut per falsedad en la instància.
  
9.4. Formalització de contracte.
  
Un cop duts a terme els tràmits anteriors, els aspirants seran ojecte de contractació laboral ordinària per temps indefinit. Caldrà formalitzar el corresponent document durant el termini de vint dies hàbils, comptador a partir de l'endemà de la completa presentació de la documentació acreditativa de les condicions de la base segonal. Si no subscriu el contracte durant el termini assenyalat, l'aspirant serà declarat decaigut en el seu dret a ocupar la plaça
  
Base desena. Incidències
  
El Tribunal queda facultat per a resoldre els dubtes que es presenten i per a prendre els acords necessaris per al bon ordre de l'oposició en tot allò no previst en aquestes bases.
  
Base onzena. Facultat de l'alcaldia
  
L'alcalde, degudament facultat a tal efecte, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que escaiguen.
  
Base dotzena. Impugnació
  
La convocatòria, les seues bases i tots els actes administratius que se'n deriven i es deriven de les actuacions del Tribunal podran ser impugnats pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment administratiu comú (modificada per la Llei 4/1999, de 13 de gener).
  
Concretament, contra les qualificacions del Tribunal a partir de la publicació d'aquestes, els aspirant podran presentar:
  
- Dins del termini de quaranta-huit hores, les reclamacions o al·legacions que estimen oportunes, que seran resoltes pel mateix Tribunal.
  
- Dins del termini d'un mes, recurs d'alçada, que serà resolt pel president de la Corporació.
  
Base tretzena. Legislació aplicable
  
En tot allò no previst en les presents bases, hom aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per la Llei 23/1988, de 28 de juliol; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció del personal de les Administracions locals; el Decret 33/99 de 9 de març, del Govern Valencià i altres disposicions normatives que resulten d'aplicació.
  
ANNEX I
  
Programa de temes del concurs-oposició de promoció interna convocat a fi de cobrir en propietat una plaça de director esportiu de la Secció d'Esports
  
Grup I. Matèries comunes
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. L'Estat. Concepte. Elements. Formes d'Estat.
  
Tema 3. La divisió de poders. Poder legislatiu. Poder executiu. Poder judicial. Relacions entre els poders de l'Estat.
  
Tema 4. Organització territorial de l'Estat. Els estatuts d'autonomia: llur significat. Especial referència a l'Estatut d'Autonomia de la Comunitat Valenciana.
  
Tema 5. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils. Còmput de terminis. Recepció i registre de documents.
  
Tema 6. Règim Local Espanyol. El municipi. El terme municipal. La població. L'empadronament.
  
Tema 7. Organització municipal. Competències.
  
Tema 8. Les Hisendes Locals. Classificació dels ingressos. Ordenances fiscals.
  
Grup II. Matèria específica
  
Tema 1. Llei de l'Esport. Principis general. Distribució de competències en matèria esportiva. El Consell Superior d'Esports.
  
Tema 2. Llei 4/193,de 20 de desembre de l'Esport, de la Generalitat Valenciana.
  
Tema 3. Les federacions esportives. Naturalesa i règim jurídic. Estatuts. Funcions i òrgans de govern i administració.
  
Tema 4. Les associacions esportives. Els clubs esportius. Les societats anònimes esportives. Les Lligues Professionals i les Entitats de promoció esportiva.
  
Tema 5. La promoció esportiva. L'esport escolar i universitari.
  
Tema 6. Generalitats dels Reglaments de les modalitats esportives principals.
  
Tema 7. Reglamentació específica de les diferents modalitats esportives adscrites al programa de jocs esportius en edat escolar, de la Generalitat Valenciana.
  
Tema 8. El procés de planificació esportiva: la planificació esportiva als esports individuals i als esports d'equip.
  
Tema 9. El procés de planificació esportiva: la planificació esportiva segons els diferents intervals d'edat.
  
Tema 10. Els sistemes d'entrenament.
  
Tema 11. Activitats fisicoesportives al medi natural.
  
Tema 12. Oci i temps lliure:conceptes fonamentals. Concepte i evolució del temps lliure. Recursos d'oci i temps lliure. La salut a través de l'oci.
  
Tema 13. Inserció i reinserció social. La integració social a través de la pràctica esportiva.
  
Tema 14. Educació, immigració i esport.
  
Tema 15. Política social i esport.
  
Tema 16. Educació i prestació social.
  
Tema 17. L'educació en valors a través de l'esport.
  
Tema 18. Desenvolupament físic i sociopsicològic del xiquet i de l'adolescent. Etapes.
  
Tema 19. Motivació i treball en equip.
  
Tema 20. La direcció i gestió de recursos: humans, tècnics i materials.
  
Tema 21. El control de gestió. Concepte. Elements d'un sistema de control. Els instruments de control. Disseny i implantació de sistemes de control.
  
Tema 22.La qualitat en la gestió pública. L'evaluació de la qualitat mitjançantels sistemes de control i inspecció de servicis.
  
Tema 23. La comunicació. Tècniques de comunicació. Models i estils de comunicació.
  
Tema 24. Negociació. Tècniques. La gestió de conflictes.
  
Tema 25. Màrqueting social. Fases. Tècniques. Estratègies. Comunicació interna i externa.
  
Tema 26. Planificació i programació. Característiques i elements d'un pla/programa/projecte.
  
Tema 27. L'avaluació. Tipus. Tècniques. Contingut i procés.
  
Tema 28. Les noves tecnologies: relació i impacte d'aquestes en l'àmbit de l'exercici professional.
  
Cultura organitzativa:
  
Tema 1. Salut laboral I: Llei 31/1995 de 8 de novembre, Llei de Prevenció de Riscs Laborals. RD 39/1997 de 17 de gener, Reglament dels Servicis de Prevenció.
  
Tema 2. Salut laboral II: Condicions de seguretat de caràcter general, riscs específics vinculatsa les funcions específiques del lloc i prevenció d'aquests.
  
Tema 3. La cultura participativa en les organitzacions.
  
Tema 4. L'atenció al ciutadà.
  
ANNEX II
  
Funcions essencials del lloc de director esportiu de la Secció d'Esports
  
1. Dissenyar i gestionar programes de promoció esportiva, així com exercir el control i la direcció d'infraestructures i equipament esportius.
  
2. Gestionar la cooperació i coordinació amb entitats públiques i privades, en l'àmbit de la planificació, promoció, desenvolupament i avaluació d'activitats esportives.
  
3. Dirigir i coordinar els recursos humans, tècnics i materials vinculats a les seues competències, així com redactar tots els programes, convenis, memòries, etc. que siguen necessaris per a l'exercici de les competències pròpies del lloc i/o unitat.